CELEX: 62009TN0346
Language: sk
Date: 2009-09-01 00:00:00
Title: Vec T-346/09: Žaloba podaná 1. septembra 2009 — Winzer Pharma/ÚHVT — Alcon (BAÑOFTAL)

24.10.2009   
            
            
               SK
            
            
               Úradný vestník Európskej únie
            
            
               C 256/35
            
         Žaloba podaná 1. septembra 2009 — Winzer Pharma/ÚHVT — Alcon (BAÑOFTAL)
   (Vec T-346/09)
   2009/C 256/63
   Jazyk žaloby: angličtina
   
      Účastníci konania
   
   
      Žalobca: Dr. Robert Winzer Pharma GmbH (Berlín, Nemecko) (v zastúpení: S. Schneller, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Alcon, Inc. (Hünenberg, Švajčiarsko)
   
      Návrhy žalobcu
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 28. mája 2009 vo veci R 795/2008-1,
            
         
               —
            
            
               v každom prípade zaviazať ďalšieho účastníka konania pred odvolacím senátom na náhradu trov konania a
            
         
               —
            
            
               subsidiárne vrátiť vec ÚHVT na ďalšie konanie.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: slovná ochranná známka „BAÑOFTAL“ pre tovary zaradené do triedy 5.
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: prihláška nemeckej ochrannej známky „PAN-OPHTAL“ pre tovary zaradené do triedy 5, prihláška nemeckej ochrannej známky „KAN-OPHTAL“ pre tovary zaradené do triedy 5.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia (ES) Rady č. 207/2009 tým, že odvolací senát nesprávne posúdil vizuálnu, fonetickú a koncepčnú podobnosť medzi dotknutými ochrannými známkami, nesprávne rozhodol, že dotknutá ochranná známka Spoločenstva nebude spájaná s ochrannými známkami „Ophtal“ ďalšieho účastníka konania pred odvolacím senátom a nesprávne zamietol, že ochranné známky uvedené na podporu námietky majú zvýšenú rozlišovaciu spôsobilosť z dôvodu svojho používania, a preto nesprávne rozhodol, že neexistovala pravdepodobnosť zámeny medzi dotknutými ochrannými známkami; porušenie článku 8 ods. 5 nariadenia (ES) Rady č. 207/2009 tým, že odvolací senát sa nijako nevyjadril k tomuto dôvodu námietky; porušenie článkov 75 a 76 ods. 1 nariadenia (ES) Rady č. 207/2009 tým, že odvolací senát protiprávne neposkytol odôvodnenie a v každom prípade neposkytol dostatočné odôvodnenie, ktoré by umožňovalo porozumieť rozhodnutiu.